Allison Mack

Allison Christin Mack (født 29. juli 1982) er en tysk-amerikansk skuespiller. Hun er best kjent for rollen som den intelligente og impulsive journalistspiren Chloe Sullivan i TV-serien Smallville.

Oppvekst og karrière 
Mack ble født i Tyskland, men flyttet med familien sin til Long Beach i California da hun var to år gammel. Hun begynte som reklame-skuespiller da hun var fire år gammel, og begynte å studere på Young Actors Space i Los Angeles da hun var syv år.

Før hun spilte i Smallville, spilte hun i Hiller and Diller (1997) og Opposite Sex (2000). Mack hadde også en liten gjesterolle i Den syvende himmel (1998). Av filmproduksjoner er animasjonsfilmen Maurbølla (The Ant Bully, 2006) den største produksjonen hun har medvirket i.

Mack har også større produksjoner som Camp Nowhere og Superman/Batman: Public Enemies i filmografien sin.

Privat 
I 2017 giftet Mack seg med den canadiske skuespilleren Nicki Clyne, kjent fra science fiction-serien Battlestar Galactica (2004–2009). Det verserte rykter om at ekteskapet var et proforma-ekteskap, noe som det senere skulle vise seg å være sant.

I 2010 ble Mack medlem i multi-level marketing-nettverket NXIVM. Senere ble hun med i underorganisasjonen «DOS» som, bortsett fra lederen, besto av kun kvinner. I mars 2018 ble NXIVMs grunnlegger og leder av DOS Keith Raniere arrestert, mistenkt for blant annet sexhandel og pengeutpressing.

I april 2018 ble Mack arrestert, mistenkt for menneskehandel. Tiltalen har en strafferamme på mellom 15 år og livsvarig fengsel. 8. april 2019, samme dag som juryen skulle velges, erklærte Mack seg skyldig i tiltalen. Hun ble løslatt mot en kausjon på 40 millioner kroner. Hun ble i juni 2021 dømt til tre års fengsel.

Filmografi 
Filmer
 Superman/Batman: Public Enemies (2009) [rett på DVD] … Power Girl (stemme)
 Frog (2009) … Her
 You (2009) … Quincey
 Alice & Huck (2008) … Alice
 Maurbølla (2006) … Tiffany Nickle (stemme)
 My Horrible Year (2001) [TV-film] … Nikola Faulkner
 Honey, We Shrunk Ourselves (1997) [rett på DVD] … Jenny Szalinski
 Unlikely Angel (1996) [TV-film] … Sarah Bartilson
 The Care and Handling of Roses (1996) [TV-film] … Bess Townsend
 Stolen Memories: Secrets of a Rose Garden (1996) [TV-film] … Katie
 Dad, the Angel and Me (1995) [TV-film] … Andrea
 Camp Nowhere (1994) … Heather
 No Dessert, Dad, Till You Mow the Lawn (1994) … Monica Cochran
 A Mother's Revenge (1993) [TV-film] … Wendy Sanders
 Night Eyes Three (1993) … Natalie
 A Message from Holly (1992) [TV-film] … Ida
 A Private Matter (1992) [TV-film] … Terri Finkbine
 Living a Lie (1991) [TV-film] … Stella
 Switched at Birth (1991) [TV-film] … Normia Twigg (seks år gammel)
 The Perfect Bride (1991) [TV-film] … Lille Stephanie
 Shangri-La Plaza (1990) [TV-film] … Jenny, Amys datter
 I Know My First Name Is Steven (1989) [TV-film] … Nettie
 Politiskolen 6: By under beleiring (1989) … Liten jente

TV-serier
 Smallville (2001–2011) … Chloe Sullivan (203 episoder)
 Dirty Little Secrets (2010) … Lauren (10 episoder)
 Riese (2010) … Marlise (4 episoder)
 The Batman (2006) … Clea (stemme) (1 episode)
 Smallville Vengeance Chronicles (2006) … Chloe Sullivan (6 episoder)
 Smallville: Chloe Chronicles (2003) … Chloe Sullivan (8 episoder)
 The Nigthmare Room (2002) … Charlotte Scott (2 episoder)
 Kate Brasher (2001) … Georgia (1 episode)
 Opposite Sex (2000) … Kate Jacobs (8 episoder)
 Providence (1999) … Alicia (1 episode)
 Den syvende himmel (1998) … Nicole Jacob (1 episode)
 Hiller and Diller (1997–1998) … Brooke Diller (13 episoder)
 Sweet Justice (1995) … Jessica (1 episode)
 Evening Shade (1993) … Julia (2 episoder)
 Empty Nest (1990) … Gloria (1 episode)

Referanser

Eksterne lenker 
 
 

Skuespillere fra USA
Skuespillere i Smallville
Personer fra Kreis Plön
Personer fra Los Angeles